Chiemgau

La Chiemgau  estas historia-kultura regiono en la sudoriento de Supra Bavario. Ĝi etendiĝas ĉiudirekte proksimume 50 kilometrojn ĉirkaŭ la lago Chiemsee , la plej granda lago de Bavario. La regiona areo ampleksas partojn de la bavaraj distriktoj Traunstein kaj Rosenheim. Okcidente la valo de la rivero Inn estas la limo, sude la Alpoj, kies plej proksima parto laŭ la regiono nomatas "Chiemgauer Alpen". Norde la norda limo de la distrikto Traunstein estas difinita limo de la regiono, kaj oriente la komunumo Inzell plej oriente de la distrikto Traunstein konsideratas regiona limo - sudoriente de ĝi situas la regioneto Berchtesgadener Land en samnoma distrikto, la pleja sudoriento de Bavario. Laŭ la difino de la germania oficejo pri naturprotekto la regiono Chiemgau kovras areon de 784 km².

La regiono estas konata ripoza areo, kaj krome ankaŭ havas plurajn centrojn de diversaj disciplinoj de vintra sporto. 

 Loĝlokoj en la regiono 
La sekvaj loĝlokoj apartenas al la regiono:
 Prien am Chiemsee kaj la okcidenta bordo de la lago Chiemsee kun Sankt Salvator, Urschalling, Hittenkirchen, Greimharting kaj Rimsting 
 la nordokcidenta bordo de la lago Chiemsee kun  Gollenshausen, Seebruck, Breitbrunn kaj Gstadt
 Chieming kaj la orienta bordo de la lago Chiemsee kun Stöttham, Hart, Grabenstätt, Winkl, Marwang, Sossau, Oberhochstätt, Hirschau kaj Ising
 Bernau am Chiemsee kaj la suda bordo de la lago Chiemsee kun Übersee, Feldwies, Westerbuchberg kaj Osterbuchberg,
 Bad Endorf kaj la lagaro Eggstätt-Hemhofer Seenplatte kun 'Thalkirchen (Chiemgau), Hirnsberg, Antwort (Chiemgau), Mauerkirchen (Chiemgau), Hartmannsberg, Eggstätt, Höslwang, Halfing, Amerang, Schnaitsee, Waldhausen, Kirchstätt, Kienberg, Obing, Rabenden, Pittenhart kaj Seeon
 Samerberg kaj la lago Simssee kun Stephanskirchen, Riedering, Neukirchen am Simssee, Pietzing, Söllhuben, Höhenmoos, Rohrdorf, Törwang, Grainbach, Steinkirchen kaj Roßholzen
 Aschau im Chiemgau kaj la valo de la rivereto Prien kun Sachrang, Höhenberg, Umrathshausen, Frasdorf, St. Florian kaj Wildenwart
 la supra valo de la rivereto Achen kun Schleching, Streichen, Raiten, Unterwössen, Oberwössen, Marquartstein kaj Niedernfels
 la pejzaĝo Grassauer Tal kun Grassau, Rottau, Staudach-Egerndach
 la pejzaĝo Unterm Hochfelln kun Bergen, Bernhaupten, Vachendorf, Einharting, Bad Adelholzen, Maria Eck
 Reit im Winkl mit Seegatterl kaj Winklmoos
 la valo de la rivereto Weiße Traun kun Ruhpolding, Siegsdorf, Eisenärzt kaj Vogling
 Inzell kaj la valo de la rivereto Rote Traun kun Hammer
 Traunstein kun Hochberg, Haslach, Ettendorf, Surberg, Kammer, Nußdorf (Chiemgau), Sondermoning, Wolkersdorf kaj Erlstätt 
 Traunreut kaj la malsupra valo de la rivereto Traun kun Pierling, Traunwalchen, Pertenstein, Sankt Georgen bei Traunreut kaj Stein an der Traun 
 Trostberg kaj la supra valo de la rivereto Alz kun Ischl an der Alz, Höllthal an der Alz (Chiemgau), Poing (Chiemgau), Truchtlaching, la monaĥejo Baumburg, Altenmarkt, Mögling, Sankt Wolfgang (Altenmarkt), Schedling, Deinting, Tacherting, Peterskirchen, Feldkirchen, Engelsberg kaj Emertsham.

 Etimologio
La nomoj "Chiemgau" kaj "Chiemsee", samkiel la nomo de la komunumo "Chieming" rilatas al la vira persona nomo "Chiemo" kutima en la malnovaltgermana lingvo de la 7-a kaj 8-a jarcentoj - la nomo en la moderna altgermana lingvo tute ne plu kutimas. Eventuale en la 7-a aŭ 8-a jarcentoj estis grafo kun tiu nomo, kiu donis sian nomon al la regiono, lago kaj komunumo, sed pri tio ne ekzistas historiaj pruvoj. 

 Eksteraj ligiloj 
 oficiala turisma retejo de la regiono (germane) 
 retejo kun panoramoj kaj multaj informoj kaj fotoj pri loĝlokoj, ekskursoceloj kaj infanaj allogaĵoj de la regiono (same germane)

Kategorio:Regionoj en Eŭropo
Kategorio:Regionoj en Bavario
Kategorio:Distrikto Traunstein
Kategorio:Distrikto Rosenheim